Nuwe regulasie vir bakkies | Maroela Media
Die Automobiel Assosiasie (AA) het gesê 'n nuwe verkeersregulasie wat Donderdag in werking tree, is "'n stap in die regte rigting".
Vanaf Donderdag, 11 Mei, ingevolge die Nasionale Verkeerswet, mag geen kind meer in die bak van bakkies of voertuie vervoer word in ruil vir finansiële vergoeding nie.
Volgens die AA is die nuwe regulasie 'n stap in die regte rigting omdat dit die veiligheid van skoolkinders op die staat se veiligheidsagenda plaas. "Dit beteken ook diegene wat kinders vervoer met onpadwaardige voertuie of voertuie wat nie ontwerp is vir die vervoer van kinders nie, sal nou hul voertuie moet vervang of herstel," het die AA in 'n verklaring gesê.
Die AA meen egter dat dié nuwe regulasie ook 'n las op ouers plaas wie se enigste uitweg is om hul kinders saam met sulke drywers te laat ry. "Baie ouers het eenvoudig nie 'n keuse nie; dis 'n geval van gee jy jou kind toegang tot onderrig, of nie. Dis hoekom dit so noodsaaklik is om beter, betroubare openbare vervoer in afgeleë areas te kry," lui die verklaring.
Die nommer 250-regulasie verbied ook die vervoer van ander, ouer mense in die bak van voertuie vir vergoeding, behalwe wanneer daar 'n kap op die voertuig is en indien die passasiers nie naby enige goedere of gereedskap sit nie.
Die sleutelwoord is finansiële vergoeding. Dus het niks verander nie. Kinders gaan nog steeds gratis agter op bakkies kan ry soos tans. Die woorde klink mooi, maar beteken niks.
Geld die reel ook vir jou werkers , maw as jy goedere of gereedskap agterop het, mag hulle daar sit ?
So , as ek nou reg verstaan ! Dan mag jy nogsteeds mense/kinders agter op n bakkie laai solank jy n canopy op het en solank jy nie geld vra vir die mense nie ? Dit help mos nie veel nie.
Wil sien hoe haalbaar is hierdie plan…voertuie mag nie ouer as 12jaar wees nie, bestuurders moet in besit van eerstehulp sertifikaart wees,bestuurders moet gevorderde bestuursklasse gedoen het…bla bla bla. Elke kind moet n veiligheidsgordel he…dit wil ek nog sien
Volgens die nuwe reels mag jy streng gesproke nie eers 'n 'toolbox' saam met mense agterop 'n bakkie laai nie. Slegs hul persoonlike bagasie.